CHO จับมือ “มทร.อีสาน” เปิดศูนย์แปลงยานยนต์ไฟฟ้า “โคราช”
CHO จับมือ “มทร.อีสาน” เปิดศูนย์แปลงยานยนต์ไฟฟ้า พัฒนาระบบโครงข่ายขนส่งสาธารณะเมืองโคราช
CHO จับมือ “มทร.อีสาน” เปิดศูนย์แปลงยานยนต์ไฟฟ้า พัฒนาระบบโครงข่ายขนส่งสาธารณะเมืองโคราช
16 มี.ค. 2566

บริษัท ช ทวี จำกัด (มหาชน) หรือ CHO ร่วมกับ มหาวิทยาลัยเทคโนโลยีราชมงคลอีสาน (มทร.อีสาน) บริษัท เล็กสุวงษ์ ขนส่ง จำกัด และ จังหวัดนครราชสีมา นำโดยรองศาสตราจารย์ ดร.โฆษิต ศรีภูธร อธิการบดีมหาวิทยาลัยเทคโนโลยีราชมงคลอีสาน รองอธิการบดี คณบดี ผู้อำนวยการสถาบันยานยนต์ไฟฟ้าและทีมอาจารย์นักวิจัยสถาบันยานยนต์ไฟฟ้า มทร.อีสาน นครราชสีมา เปิดตัวศูนย์แปลงยานยนต์ไฟฟ้า (EV Conversion) และสถาบันรับรองมาตรฐานยานยนต์ไฟฟ้าภาคตะวันออกเฉียงเหนือ เพื่อพัฒนา “ต้นแบบระบบนิเวศเมืองคาร์บอนต่ำที่น่าอยู่” กรณีศึกษาการพัฒนาระบบโครงข่ายขนส่งสาธารณะเมืองโคราช
โดยต้นแบบรถ EV Conversion นี้ได้ทดลองใช้จริงในภาคขนส่งมวลชน สาย 4131 ในจังหวัดนครราชสีมา รวมทั้งรับส่งนักศึกษาและบุคลากรจากศูนย์กลางนครราชสีมา-ศูนย์การศึกษาหนองระเวียง มทร.อีสาน เพื่อนำไปสู่ผลลัพธ์เชิงบูรณาการหลายภาคส่วน ทั้งการลดต้นทุนการให้บริการเดินรถขนส่งมวลชน และการลดมลภาวะและคาร์บอนให้กับเมือง ซึ่งกิจกรรมดังกล่าวจัดขึ้นเมื่อเร็ว ๆ นี้